Novozybkov

Novozybkov () on kaupunki Brjanskin alueella Venäjällä. Se sijaitsee 207 kilometriä Brjanskista lounaaseen. Länteen Valko-Venäjälle on sekä maanteitse että junalla runsaan 25 kilometrin matka.  Kaupungissa asui 40 552 henkeä (vuonna 2010). Kaupunki on myös 12 415 asukkaan Novozybkovin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan.

pienoiskuva|vasen|Kaukokulkeumana levinneen hitaasti puoliutuvan cesium-137:n aiheuttama aktiivisuus Tšernobylin voimalan ympäristössä 1996. Venäjällä Novozybkovin piirin läntinen osa saastui tässä vuoden 1986 onnettomuudessa paikoin merkittävästi.

Paikkakunta on saanut alkunsa vainoja paenneiden vanhauskoisten perustamasta Zybkajan kylästä. Vuonna 1807 siitä tuli Tšernigovin lääniin kuulunut kihlakuntakaupunki. 1800–1900-lukujen vaihteessa se oli suuri tulitikkuteollisuuden keskus. Vuonna 1887 rakennettiin Brjanskin ja Gomelin välinen rautatie. Toisen maailmansodan aikana Novozybkov oli saksalaisten miehittämä. Nykyisin siellä on mm. sähköteknistä ja konepajateollisuutta. Kaupunki on yksi Venäjän vanhauskoisten hengellisistä keskuksista.

 Asukasluvun kehitys 

 Vuosi  Novozybkovinasukasluku 1959  25 852 1970  38 513 1979  45 287 1989  44 854 2002  43 038 2010  40 553

Liikenne
Kaupungin eteläpuolitse kulkee M13-valtatie (Brjansk–Valko-Venäjän raja–Homel). Venäjän  ja Valko-Venäjän rautateiden päärataverkojen osuus Brjansk–Unetša–Klintsy–Novozybkov–Dobruš–Homel kulkee kaupungin kautta (Novozybkovin asema), ja siltä haarautuu sivurata kaakkoon Ukrainan puolelle.

Lähteet

Aiheesta muualla
 Novozybkovia käsitelevä tiedotusportaali  
 Junayhteydet kaupungista  
 Epävirallinen kaupunkisivusto 
 Epävirallisen kaupunkisivuston tiivis versio  
 Novozybkovin piirin hallinto  

Luokka:Brjanskin alueen kaupungit